Ɣer Muḥend-Ameẓyan yal yiwen deg umkan-is, imi ula d tameṭṭut-is, Ṭawes, iḥemmel-itt, yerna yettqadar-itt. Ɣas akken acḥal d abrid i as-tt-tessirẓig deg wul yemma-s, ur ifki ara fell-as afus. Mi as-tenna bru-as ad yerr iman-is am wakken ur yefhim ara, neɣ ahat ur yesli ara, ad isεuẓẓeg. D argaz aḥeqqi, yettqadar, yerna ttqadaren-t akk wid t-issnen. Deg taggara, akken kan i yebda yiṭij icerreq-d ɣef tudert-is ad d-terbu tmeṭṭut-is, yenɣa-t Qebbaḍlerwaḥ, ur iwala arraw-is.